Ingenieurs bekyk skade aan dam in Benoni | Netwerk24
Deur Canny Maphanga, News24 27 Desember 2018 19:30
’n Span ingenieurs gaan die omvang van skade aan die oorloop van ’n dam in Benoni in Gauteng ondersoek.Foto: VERSKAF
’n Span ingenieurs gaan die omvang van skade aan die oorloop van ’n dam in Benoni aan die Oos-Rand ondersoek.
Mzwandile Masina, die burgemeester van Ekurhuleni, sê water gaan na ’n rivier in die gebied gepomp word sodat ingenieurs so gou moontlik met hul werk kan begin. “Ons pomp 26 000 m³ water uit om die dam leeg te maak,” het Masina Donderdag aan die media gesê.
Sandsakke is Maandag by die dam aangebring om die watervloei af te lei en te keer dat die damwal breek.
Dit volg ná ’n waarskuwing wat deur Ekurhuleni aan die inwoners op Oukersaand uitgestuur is om versigtig te wees in die omgewing van die Tom Jones-wisselaar op die N12-hoofweg.
Meer oor: Ekurhuleni | Oos-Rand | Benoni | Skade | Dam
Kimberley het dalk weer water